Λέο Κόνερ

Ο Λέο Κόνερ (Leo Kanner, 13 Ιουνίου 1894 – 3 Απριλίου 1981) ήταν Αυστριακός ψυχίατρος και γιατρός, περισσότερο γνωστός από τις έρευνές του για τον αυτισμό. Το έργο του Κόνερ έθεσε τα θεμέλια για την ψυχιατρική για τα παιδιά και τους εφήβους στις ΗΠΑ και παγκοσμίως.

 Γεννήθηκε στο Κλεκότοβ (Klekotow, σημερινό Klekotiv), ένα μικρό χωριό στα βόρεια του Μπρόντι της Γαλικίας, στην Αυστροουγγαρία, σημερινή Ουκρανία. Σπούδασε στο Πανεπιστήμιο του Βερολίνου από το 1913. Αναγκάστηκε να διακόψει τις σπουδές του για να υπηρετήσει στον αυστριακό στρατό κατά τον Α΄ Παγκόσμιο Πόλεμο και τελικά κατάφερε να πάρει ντοκτορά στην ιατρική (M.D.) το 1921. Το 1924 εγκαταστάθηκε στις ΗΠΑ και ανέλαβε βοηθός ιατρός στο κρατικό νοσοκομείο της κομητείας Γιάνκτον, στην Νότια Ντακότα. Το 1930 επιλέχθηκε από τον Άντολφ Μέγιερ και τον Έντουαρντ Παρκ για να προσφέρουν τις πρώτες ψυχιατρικές υπηρεσίες σε νοσοκομείο παίδων στο νοσοκομείο Τζον Χόπκινς της Βαλτιμόρης. Ο Κόνερ ανέλαβε διευθυντής της ψυχιατρικής στο εν λόγω νοσοκομείο, θέση που διατήρησε ως το 1959 . Το 1933 έγινε επίκουρος καθηγητής της ψυχιατρικής. Από ακαδημαϊκή άποψη, υπήρξε ο πρώτος γιατρός στον κόσμο που αναγνωρίστηκε ως παιδοψυχίατρος, ιδρυτής του πρώτου πανεπιστημιακού τμήματος της παιδοψυχιατρικής στο πανεπιστημιακό νοσοκομείο Τζον Χόπκινς. Το πρώτο του εγχειρίδιο, Child Psychiatry (Παιδοψυχιατρική) κυκλοφόρησε το 1935 και ήταν το πρώτο γραμμένο στα αγγλικά βιβλίο στο είδος του, το οποίο εστίαζε στα ψυχιατρικά προβλήματα των παιδιών. Το 1943 με την δημοσίευση "Autistic Disturbances of Affective Contact", έθεσε τις βάσεις, σε συνδυασμό με το έργο του Χανς Άσπεργκερ, για την σύγχρονη μελέτη του αυτισμού. Το 1959, έπειτα από την αποχώρησή του από τη θέση του διευθυντή της παιδοψυχιατρικής στο πανεπιστημιακό νοσοκομείο, τον διαδέχθηκε στη θέση αυτή ο Λέον Άιζενμπεργκ. Εξέδωσε την Ιατρική Επιθεώρηση του Αυτισμού και των Διαταραχών της Ανάπτυξης (Journal of Autism and Developmental Disorders), η οποία μετονομάστηκε σε Επιθεώρηση του Αυτισμού και της Σχιζοφρένειας της Παιδικής Ηλικίας (Journal of Autism and Childhood Schizophrenia) από το 1971 ως το 1974. Ο Κόνερ παρέμεινε ενεργός ως τον θάνατό του, ο οποίος συνέβη το 1981, σε ηλικία 86 ετών. Kanner L (1943). «Autistic disturbances of affective contact». Nerv Child 2: 217–50. Kanner, L (1968). «Reprint». Acta Paedopsychiatr 35 (4): 100–36. PMID 4880460. Kanner L (1949). «Problems of nosology and psychodynamics in early childhood autism». Am J Orthopsychiatry 19 (3): 416–26. doi:10.1111/j.1939-0025.1949.tb05441.x. PMID 18146742. https://archive.org/details/sim_american-journal-of-orthopsychiatry_1949-07_19_3/page/416. Kanner L, Eisenberg L (1956). «Early infantile autism 1943–1955». Am J Orthopsychiatry 26 (3): 556–66. PMID 13339939. https://archive.org/details/sim_american-journal-of-orthopsychiatry_1956-07_26_3/page/556. 1928 Folklore of the Teeth 1935 Child Psychiatry 1941 In Defense of Mothers. How to Bring Up Children In Spite of the More Zealous Psychologists 1973 Childhood Psychosis: Initial Studies and New Insights L. Bender: In Memoriam Leo Kanner, MD June 13, 1894—April 4, 1981. Journal of the American Academy of Child Psychiatry, 1982, 21 (1): 88-89. E. Schopler, S. Chess, L. Eisenberg: Our Memorial to Leo Kanner. Journal of Autism and Developmental Disorders, September 1981, 11: 257-269. D. Wilk: In Memoriam Dr. Leo Kanner, 1894-1981. Koroth, Jerusalem, August 1982, 8: 213-220. K.-J. Neumärker: Leo Kanner: His Years in Berlin, 1906-24. The Roots of Autistic Disorder. History of Psychiatry, Chalfont St. Giles, Bucks, England, June 2003, 14 (2): 205-218 (14). L. Eisenberg: Leo Kanner, M. D. 1894-1981. The American Journal of Psychiatry, 1981, 138 (8): 1122-1125. L. Eisenberg: Leo Kanner, 1894-1981. The American Journal of Psychiatry, 1994, 151(5): 751.